Sit aan tafel by die Oscars: resepte vir dié rooitapyt-spyskaart | SARIE
Foto: oscars.org	25 Februarie 2014
Sit aan tafel by die Oscars: resepte vir dié rooitapyt-spyskaart	deur Liezl Vermeulen
Het jy gewonder wat die sterre op Oscar-aand gaan eet? Die Klits-en-Klets Kok wys jou dié rooitapyt-spyskaart én kies resepte uit die SARIE-argief om self te maak. Vanjaar is daar iets vir almal se smake by die Oscars – en nie slegs in die rolprente en akteurs wat vereer word nie, maar ook in die kos voorgesit gaan word. Oudergewoonte is daar eksotiese kos soos geelvintuna en kaviaar, maar vanjaar is daar ook gemakskos soos macaroni-en-kaas. Die Academy of Motion Picture Arts and Sciences, wat vir dié geleentheid verantwoordelik is, het ’n voorsmakie van die spyskaart gegee.
Die sterre se spyskaart
Nie jou gewone gebakte aartappel nie … Die gewilde sjef Wolfgang Puck, wat verantwoordelik is vir die kos op die aand, kikker ’n gewone gebakte aartappel met kaviaar en crème fraîche op. Boonop sal dit in eetbare goue papier toegevou word vir die “goue” geleentheid!
Comfort food, soos alledaagse huiskos genoem word, is ook welkom by die Oscars. Onder meer macaroni-en-kaas-bakkies, mini-burgers en pasteitjies.
Seekos is gróót op vanjaar se spyskaart. Altesame 1 300 oesters is glo bestel vir die geleentheid en sal met ander seekos soos tuna, soesji en krap voorgesit word.
Die gaste word verwelkom met ’n Penicillin-mengeldrankie. Dié drankie word gewoonlik berei met heuning en whisky.
Die suikertand word gestil met sjokolade-pofrys-balle, sjokolades in die vorm van die Oscar-standbeeld en sjokolade-splinters. Almal gons ook behoorlik oor dié massiewe sjokoladekoek met ’n rooi tapyt uit fondant en goue Oscars van sjokolade as versiering!
Sit self aan tafel!
Hier is resepte uit die SARIE-argiewe sodat jy self ’n spyskaart gepas vir sterre kan voorsit!
Luukse macaroni-en-kaas, soos die sterre dit geniet.
Gebakte aartappel, dalk sonder goud maar net so lekker!
Tuna met dukkah-kors
Vier fees met ’n heerlike appelpons
Dié sjokoladekoek hoef nie terug te staan vir enige geleentheid nie!
Vier fees in styl – nes Hollywood se gewildstes.
Klits-en-Klets Kok Liezl
Volg my ook nou hier en kook saam
Twitter: @KlitsenKletsKok Facebook: Klits en Klets Kok Instagram: klitsenkletskok
In jou nuutste SARIE KOS: Toor met rooibos
Braai saam van voor- tot nagereg
Jou spyskaart vir die week: Als binne 30 minute
5 idees met gaar hoender
KYK! Een van SA se trotsste uitvoerprodukte is terug
Inspirasiekos met SARIE se mozzarella-resepte
Moenie TABASCO® net bo-oor jou kos sprinkel nie – kook daarmee! Gebruik enigeen van die geure om ’n wen-burger te maak. Hamburger met guacamole genoeg vir 4 Burger • 1 ciabatta-broodrolletjie • 500 g bees-maalvleis • 1 eier • 1 knoffelhuisie, fyngekap • 30 ml TABASCO® …
Adele se dieet – en dit wérk glo! Franse pruimtertjies Malvapoeding met koek uit ’n boks Sjokolademousse-koek Sjokolade-en-roomysrol Malvapoeding-doughnuts Skrywers	Marita van der Vyver